hu hu hu hu hu hu hu hu hu hu hu hu hu hu hu hu hu fr hu hu wuu hu en hu en hu hu et hu hu hu en hu hu hu hu hu hu hu hu da hu hu hu hu gl hu hu hu hu hu hu hu hu hu hu hu rm hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es it fr fr it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu ceb it hu fr hu es hu hu fr hu hu hu it hu hu it es hu et hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en id de eo et fa fr pl ro hbs_lat sk hbs_lat sv vi zh hu hu hu hu hu hu hu hu hu hu
Budapest XXIII. kerülete – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. június 28. 6 változtatás vár ellenőrzésre.
Ugrás a navigációhoz Ugrás a kereséshez
Soroksár, Hősök tere, hátul a Nagyboldogasszony Plébániatemplom
Törökbálint (2011. szeptember 11. – )
Tvardica (2007. július 12. – )
Tongzhou (2019. december 16. – )
Bese Ferenc (névlegesen független)[2] (ténylegesen a Fidesz által támogatott)[3]
Pozíció Budapest XXIII. kerülete térképén
A Wikimédia Commons tartalmaz Budapest XXIII. kerülete témájú médiaállományokat.
Budapest XXIII. kerülete – Soroksár (németül: Markt) a magyar főváros legfiatalabb kerülete; 1994-ben vált le Budapest XX. kerületéről. Területe megegyezik az 1950-ben Nagy-Budapesthez csatolt Soroksár nagyközségével.
Északon a XX. kerület, nyugatról a Soroksári-Duna-ág, azon túl a XXI. kerület és Szigetszentmiklós, délről a főváros közigazgatási határa (Dunaharaszti, Alsónémedi és Gyál), keletről a XVIII. kerület határolja.
Soroksár a Pesti-síkságon fekszik, a településtől nyugatra folyik a Ráckevei-Duna (a helyiek elnevezése alapján Soroksári-Duna). A Duna-ágba ömlik a szabályozott és szennyezett Gyáli-patak.
Bővebben: Soroksár (történelmi település)
Soroksár nevét illetve magát a területet először Anonymus említi Surucsar (ejtsd: „suruksár”) néven. Soroksár település a oszmán uralom alatt elpusztult, 1661-től a felsővattai Wathay család birtoka. Wathay I. Pál Pest-Pilis-Solt-Kiskun vármegye helyettes alispánja, majd fia Wattay János a vármegye első kuruc alispánja birtokában volt a puszta. 1724-ben kezdett német lakosokkal benépesülni, 1731-től Grassalkovich Antal Habsburg tisztviselő sajátos módszerekkel szerezte meg. (A betelepülés kezdetben lassan ment, mert Grassalkovich birtokjogát sokan megtámadták.) Ezen időben még a területet Soroksár-Pusztának hívták. Grassalkovich kiszárította a mocsarakat, így a mocsarak és lápok helyén kiváló termőföldek keletkeztek. A Molnár-szigeten lévő rozstermelés is nagyon fontos volt a terület gazdaságában. A 18. század közepe táján lett faluvá, Mária Terézia alatt vásárjogot kapott és mezővárossá lett. A település első postamestere, nemes Sartóry Lipót (1760-1809), aki Csikóson, Sári mellett született nemes Sartóri Lipót (1733-1789), uradalmi ispán Újhartyánban a gróf Keglevich családnál, és Schmir Katalin fiaként. A 19. század végén Soroksár nagyközség volt Pest-Pilis-Solt-Kiskun vármegye Ráckevei járásában, az elzárt soroksári Duna-ág mellett, 1891-ben 1366 házzal és 12 143 lakossal (közte 4410 magyar, 7120 német, 160 szlovák). Budapesthez közeli helyzetét kihasználva a fővárossal élénk gazdasági forgalmat alakított ki. Soroksárhoz tartozott Erzsébetfalva és Kossuthfalva, valamint a gubacsi puszta.
A második világháborút követően Soroksár német lakosságának javát – összesen 3898 embert – kitelepítették.[5] A kitelepítetteket marhavagonokon szállították főleg Kelet-Németországba és az akkori Szovjetunió egyes területeire, s azt mondták a kitelepítetteknek, hogy egy „kis munkára” viszik őket (málenkij robot). Ez az akkori nagyhatalmak döntésén alapult.
1950. január 1-jétől Soroksár a főváros része lett a XX. kerület kisebbik alkotóelemeként Pestszenterzsébet mellett.
A Haraszti út - Templom utcai elágazásnál (GOH csomópont) a HÉV vágányai felett átívelő Grassalkovich úti felüljáró 1974-1976 között épült.[6] [7] A 150-es vasútvonal felett átívelő Ócsai úti felüljáró korábban, 1972-1974 között épült.[8] [9] [10] [11] A Helsinki út folytatásaként a Grassalkovich út kiszélesítése irányonként két forgalmi sávval 1979-re készült el.[12]
1992. szeptember 27-én helyi lokálpatrióták kezdeményezésére népszavazást tartottak, ahol döntés született az önálló Soroksárról. Az így létrejött XXIII. kerület 1994. december 11-én választotta meg első képviselő-testületét.
A Molnár-sziget (németül: Müllerinsel) a Soroksári avagy Ráckevei-Kis-Duna-ág egyik szigete, amely Soroksárhoz tartozik, és melyet keletről Soroksár többi része, nyugatról Csepel, és a Csepel-sziget határolnak. A történelem során Soroksárhoz illetve egy kis ideig Pesterzsébethez tartozó sziget erősen hozzájárult Soroksár és az akkori Soroksár-Puszta gazdasági fejlődéséhez.
A Molnár-sziget arról az 50 vízimalomról kapta nevét, amelyek a Dunán álltak, és a szigeten termesztett soroksári rozst lisztté őrölték. A sziget alacsony fekvése illetve a Duna szabályozatlansága miatt egy évben legalább egyszer a Molnár-sziget a megáradt folyó vize alá került. A soroksáriak csónakon szállították a soroksári, ún. sváb rozskenyeret fővárosba.
2014-2018: Szabó Szabolcs (MSZP-Együtt-DK-PM-MLP) Budapesti 17 számú országgyűlési egyéni választókerület.
2018-tól: Szabó Szabolcs (MSZP-Együtt-DK-PM-MLP) Budapesti 17 számú országgyűlési egyéni választókerület.
Ez a szakasz egyelőre üres vagy erősen hiányos. Segíts te is a kibővítésében!
1994-1998: Geiger Ferenc (MSZP-SZDSZ)[13]
1998-2002: Geiger Ferenc (Soroksári Civil Szervezetek és Személyek Egyesülete)[14]
2002-2006: Geiger Ferenc (Soroksári Civil Szervezetek és Személyek Egyesülete)[15]
2006-2010: Geiger Ferenc (Soroksári Civil Szervezetek és Személyek Egyesülete)[16]
2010-2014: Geiger Ferenc (Soroksári Civil Szervezetek és Személyek Egyesülete)[17]
2014-2019: Geiger Ferenc (Soroksári Civil Szervezetek és Személyek Egyesülete)[18]
2019-től: Bese Ferenc (független)[2]
Soroksár Budapest legkisebb népességű kerülete: mintegy hat és félszer kevesebben élnek itt, mint a legnépesebb lakott (és hét négyzetkilométerrel kisebb) XI. kerületben (azaz Újbudán). Átlagos népsűrűsége szintén majdnem hat és félszer alacsonyabb a teljes budapesti átlaghoz viszonyítva.
A kerület viszonylag csendes, kertvárosias, mert a nagy forgalmat lebonyolító utak jelentős része a kerület peremén fut végig (a nyugati oldalon a Grassalkovich út - Ócsai út - Haraszti út tengely, a keletin az M5-ös autópálya bevezető szakasza, délen az M0 körgyűrű). A leggyorsabb megközelítési mód a Ráckevei HÉV (H6), valamint a Budapest–Kunszentmiklós-Tass–Kelebia-vasútvonal. Mindkét vasútnak a városközpont közelében (Hősök tere) vannak a megállói.
Ezeken kívül megközelíthető az alábbi BKK autóbuszokkal: 66, 66B, 66E, 135, 166 valamint a Volánbusz délpesti agglomerációba tartó helyközi járataival.
Soroksár hivatalos [forrás?] sportegyesülete a Soroksár SC. A csapat magyar kupát nyert 1934-ben. A labdarúgó szakosztály az NB II. Merkantil Ligában szerepel.
A kerület ad otthont a Soroksári Súlyemelő és Szabadidősport Egyesületnek (SoSE), amely 1995-ös megalakulása óta 87 országos bajnoki címet és számos Európa- és világbajnoki helyezést szerzett; a hazai súlyemelés egyik legeredményesebb egyesülete. A klub szervezésében kerül 1998-óta minden évben megrendezésre, a Soroksár Kupa Nemzetközi Súlyemelő verseny, amelyen rendszerint tucatnyi ország több mint 100 versenyzője vesz részt.
Határai: Köves út az Alsó határúttól - Szentlőrinci út - Temető sor - Alsó határút a Köves útig. Az 1920-as években kialakult lakóterület Soroksár és Pesterzsébet határán.[19] A délkeleti részén 1990-1991 között épült fel a Szentlőrinci úti lakótelep. Az északabbra található, kisebb méretű Nyír utcai lakótelep a - nevével ellentétben a kerülethez tartozó - Pesterzsébeti temetőhöz esik közelebb.
Budapest XXIII. Kerületi Grassalkovich Antal Általános Iskola
Budapest XXIII. Kerületi Páneurópa Általános Iskola
A műemlék Segítő Mária Kápolna
Budapest XXIII. Kerületi Török Flóris Általános Iskola
Budapest XXIII. Kerületi Fekete István Általános Iskola
Budapest XXIII. Kerületi Mikszáth Kálmán Általános Iskola
Budapest XXIII. Kerületi Galambos János Zenei Alapfokú Művészeti Iskola
Táncsics Mihály Művelődési Ház[20]
Segítő Mária-kápolna - A városrész egyik legrégibb műemlék épülete, a 18. század végén copf stílusban épült.
Hősök tere, rajta a Nagyboldogasszony Plébániatemplom
Táncsics Mihály Művelődési Ház, Grassalkovich u. 122-124.
Fedák Sári Színház (egykori Otthon Filmszínház), Hősök tere 21.
Nürtingen, Németország (1991-től, megerősítés: 1995)[21]
Peking Tongzhou kerülete, Kína (2019-től)[21]
Fedák Sári Színház 2018 - Soroksár, Hősök tere 21.
Első világháborús emlékmű - Hősök tere
Gyáli patak, Grassalkovich utca
Orvosi rendelő - Hősök tere
Vasútállomás - Jelző utca (a Hősök tere végénél)
Táncsics Mihály Művelődési Ház
Az önkormányzat épülete madár távlatból
A Hősök tere légifotón
A Soroksári Református Egyházközség temploma a Hősök terén (Hősök tere 11.)
↑ 94/2012. (XII. 27.) Főv. Kgy. rendelet
↑ a b Budapest XXIII. kerületének polgármester-választási eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. március 7.)
↑ Magyarország közigazgatási helynévkönyve, 2019. január 1. (magyar és angol nyelven). Központi Statisztikai Hivatal, 2019. augusztus 14.
↑ MOH és BAH - új közlekedési csomópontok Budapesten, 1976 december - filmhiradokonline.hu
↑ Bojkor József - Közlekedési csomópont építése Soroksáron, MTI Zrt. Fotóarchívum, 1976 (archivum.mtva.hu)
↑ Centenáriumi építkezések autósoknak - mi épült 1973-ban?- Fővárosi blog, 2013.11.07.
↑ 1977. június 28. - Budapest Főváros Tanácsa tanácsülési jegyzőkönyvei (HU BFL XXIII.101.a.1) 199. oldal - Hungaricana online archívum
↑ „Gyorsabb, biztonságosabb közlekedés a megyében is”, Pest Megyei Hírlap, 1976. június 20., 5. oldal (magyar nyelvű)
↑ „Dabas felől — csomóponthoz”, Pest Megyei Hírlap, 1976. december 24., 3. oldal (magyar nyelvű)
↑ fentről.hu 1979-es légifoto - fentrol.hu
↑ Budapest XXIII. kerületének polgármester-választási eredményei (magyar nyelven) (html). Országos Választási Iroda, 1994. december 11. (Hozzáférés: 2019. december 3.)
↑ Budapest XXIII. kerületének polgármester-választási eredményei (magyar nyelven) (html). Országos Választási Iroda, 1998. október 18. (Hozzáférés: 2020. március 7.)
↑ Budapest XXIII. kerületének polgármester-választási eredményei (magyar nyelven) (html). Országos Választási Iroda, 2002. október 20. (Hozzáférés: 2020. március 7.)
↑ Budapest XXIII. kerületének polgármester-választási eredményei (magyar nyelven) (html). Országos Választási Iroda, 2006. október 1. (Hozzáférés: 2020. március 7.)
↑ Budapest XXIII. kerületének polgármester-választási eredményei (magyar nyelven) (html). Országos Választási Iroda, 2010. október 3. (Hozzáférés: 2020. március 7.)
↑ Budapest XXIII. kerületének polgármester-választási eredményei (magyar nyelven) (html). Nemzeti Választási Iroda, 2014. október 12. (Hozzáférés: 2020. március 7.)
↑ Budapest teljes utcanévlexikona. (Dinasztia Kiadó - Gemini Kiadó, Budapest, 1998) ISBN 963 657 176 7
↑ a b c Pintér Ádám: Soroksári Ifjúsági Koncepció, soroksar.hu - 2016
↑ a b c d e Testvérvárosaink – Budapest Főváros XXIII. kerület Soroksár hivatalos honlapja. (Hozzáférés: 2020. július 31.)
A Soroksári Súlyemelő és Szabadidősport Egyesület honlapja
ESTV - Erzsébet-Soroksár televíziója
A soroksári Molnár-sziget története
Cikk a Hősök teréről Archiválva 2013. május 13-i dátummal a Wayback Machine-ben
Budapest ostroma 1944-45 (Soroksár)
A lap eredeti címe: „https://hu.wikipedia.org/w/index.php?title=Budapest_XXIII._kerülete&oldid=25054539”
Wikidata koordinátákat használó lapok
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. június 28., 16:58
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.